મહેસાણા તાલુકાનાં રામપુરા(કુકસ) ગામનાં દિવ્યાંગ યુવકે વ્યાજખોરોનાં ત્રાસથી મહેસાણા-અમદાવાદ રેલ્વેલાઈન પર ટ્રેનમાં પડતું મૂકીને આપઘાત કરતાં ચકચાર મચી ગઈ છે. મૃતકની સુસાઈડ નોટ મળી આવતાં વ્યાજખોરોનાં ત્રાસથી આપઘાત કર્યો હોવાનું બહાર આવતાં રામપુરાનાં પાંચ શખ્સો સામે ફરીયાદ નોંધાતાં પોલીસે ગુનો નોંધીને તપાસ હાથ ધરી હતી. મહેસાણા-અમદાવાદ રેલ્વેલાઈન પર શોભાસણ અને જગુદણ ગામ વચ્ચે ટ્રેન નીચે પડતું મૂકીને રામપુરા(કુકસ) ગામનાં ૩૫ વર્ષીય દિવ્યાંગ યુવક નાગરજી રવાજી ઠાકોરે આપઘાત કરી લીધો હતો.આ ઘટનાની જાણ થતાં મહેસાણા તાલુકા પોલીસ ઘટના સ્થળે પહોંચી ગઈ હતી.આ સમયે દિવ્યાંગ યુવકનાં સ્કુટરમાંથી સુસાઈડ નોટ મળી આવી હતી.